safouaneb/arywiki huggingface dataset:
لحماية لفرانساوية على لمغريب

لحماية لفرانساوية على لمغريب (ب لفرانساوية: Protectorat français au Maroc)، اللي تسما تا لاستعمار لفرانساوي على لمغريب، كان هو النظام اللي طبقاتو فرانسا على لبلايص د لمغريب اللي حتلاّتهم من 30 مارس 1912 ل 2 مارس 1956. بدات لحماية لفرانساوية على لمغريب نيشان ما بين ما تسينات لمعاهدة د لحماية ما بين السلطان مولاي حفيظ ولحكومة د فرانسا ف 1912. قسّمات هاد لمعاهدة لمغريب لبزّاف ديال الطراف، و عطات لفرانسا لحق باش تحكم لوسط د لمغريب (من لمنطقة د عرباوة ف الشمال تال حدا طرفاية ف لجنوب وحتى لمنطقة السعيدية وبركان فالشرق). الجوايه لاخرين (بحال الريف من زايو حتى لتطوان) كانو تابعين للحماية الصبليونية، الا لمدينة ديال طنجة، اللي كان عندها وضع دولي، و كانو تيسيّروها 7 د لبلدان. التاريخ. المغرب قبل الاستعمار (1844 – 1912). ف هاد الوقت، كان المغرب مطموع فيه من عند بزاف ديال الدول الاوروپية، حيث كانو باغيين يسيطرو عليه باش يستاغلو الثروات ديالو و يدخلو سلاعيهم للسوق المغربية. فرانسا بالخصوص كانت باغية تحتل المغرب، ولكن كانت خاصها تدير اتفاقيات مع دول خرة باش مايدخلوش معاها ف الصراع. الحرب الفرانساوية المغربية (1844). فرانسا ردات الفعل وهجمات على المغرب، ووقعت معركة ايسلي فـ 14 غشت 1844 غزو الحدود المغربية الجزائرية (1890 – 1901). بين 1890 و 1901، فرانسا وسّعات حدود الجزائر (اللي كانت مستعمراها) و دخْلات لاراضي مغربية حدودية، بحال فيڭيڭ و بشار. ستاغلات الغموض فـ معاهدة للا مغنية، و بدات كتسيطر على الاراضي بشكل تدريجي و بدون حرب. المغرب ما قدرش يواجه بسباب الضعف، و هاد الشي خلاه يفقد اراضي مهمة ف الشرق و الجنوب الشرقي. الاتفاق الودي (1904). فـ سنة 1904، فرانسا و بريطانيا دارو اتفاق سري سمواه لاتفاق لودي. هاد لاتفاق عطى لحق لـ فرانسا باش تسيطر على المغرب، و ب الموقابيل، بريطانيا غادي تسيطر على مصر. ب هاد الطريقة، تْفاداو الصراع بيناتهم، و فتحو الطريق قدّام فرانسا باش تفرض الحماية على المغرب من بعد. فترة الحماية (1912-1956). فترة الحماية ف المغرب كانت الفترة بين 1912 و 1956، لي فرضات فيها فرانسا سيطرتها على المغرب ب شكل رسمي، بعدما سنى المغرب على معاهدة فاس في 1912. نحو الاستقلال (بعد 1944). هي الفترة اللي بدات فيها لمقاومة لمغربية كاتتقوى كثر، و بدات لحركة لوطنية كاتطالب ب لاستقلال بعدما دازت سنوات طويلة تحت لاستعمار لفرانساوي. بعد نفي السلطان، بدات كاتبان لمقاومة لمسلحة ف لمناطق الجبلية و الريفية، خاصة سيرتو من عند لمجاهدين. مراحل لاحتلال لعسكاري في المغرب. لاحتلال لعسكاري في المغرب مر ب عدة مراحل حتى وصل للحماية لفرانساوية في 1912. هاد المراحل كتعكس كيفاش كان المغرب كيواجه التوسع لاستعماري. لمقاومة لمغربية ضد لاحتلال لعسكاري. المغرب كان من بين الدول اللي واجهات مقاومة شرسة ضد لاحتلال لعسكاري الاوروپي، خصوصًا من عند فرانسا و سپانيا، و هاد لمقاومة شملات لحركات الشعبية و بزاف ديال لمجاهدين ف عدد ديال لمناطق لمغربية.
لحماية الصبليونية على لمغريب

لحماية الصبليونية على لمغريب (ب الصبليونية: Protectorado español de Marruecos)، اللي تسما تا لاستعمار الصبليوني على لمغريب، كان هو النظام اللي طبقاتو صبانيا على لبلايص د لمغريب اللي حتلاّتهم من 1912 ل 1975. بدات لحماية الصبليونية على لمغريب من بعد ما اتّافقات صبانيا مع فرانسا على كيفاش ايتقاسمو لاراضي د لمغريب ف لمعاهدة اللي كانت بيناتهم ف 27 نونبر 1912. من مورا هاد لمعاهدة، حكمات صبانيا لمنطقة ديال الشمال (جبالة و الريف)، و سيدي ايفني و طرفاية و الصحرا. لعاصمة ديال هاد لمناطق كاملة كانت هي لمدينة ديال تطوان، و فيها فين كان كيسكن لخليفة السلطاني. لاستقلال. لاستقلال ديال لمناطق د لمغريب اللي حتلاتها صبانيا ماكانش ف وقت واحد، كل وحدا و قتاش ستاقلات. الشمال. ستاقل الشمال نهار 7 ابريل 1956، فنفس لعام اللي ستاقل فيه لوسط اللي كان تابع للحماية لفرانساوية. طرفاية. مورا حرب بداها جيش التحرير ديال لجنوب، تلاقاو لووزارا د لخارجية د لمغريب و صبانيا و سيناو لاتفاقية ديال سينطرا ف 1 ابريل 1958، اللي رجعات بيها طرفاية و لمنطقة ديالها للمغريب. سيدي ايفني. رجعات سيدي ايفني للمغريب نهار 5 يناير 1969 مورا ما حكماتها صبانيا 108 د لعوامات. الصحرا. خرجات صبانيا من الصحرا ف نونبر 1975، من مورا لمسيرة لخضرا.
حمد بن سماعيل

حمد بن سماعيل هو سلطان لي حكم لمغريب من بعد ما خلف باه مولاي سماعيل و تتيتسما ايضا "حمد الذهبي". تولد ف 1677 ف مكناس و كان عينو باه حاكم على تادلة. حكم ما بين مارس 1727 حتى نقالب عليه خوه عبد المالك ف مارس 1728 من بعد ما تمردو عليه ناس د فاس و مكناس. رجع تاني تولا لحكم من بعد ما عاود نقالب على خوه عبد المالك. من بعد تولا لحكم حتى مرض ف 1729 و عدم خوه عبد المالك حيت ما بغاش يورتو من بعد ما يموت.
عبد الملك بن سماعيل

عبد الملك بن سماعيل هو واحد من ولاد مولاي سماعيل و سلطان لي حكم لمغريب مدة قصيرة ما بين مارس 1728 و يونيو د نفس العام. كان نقالب على خوه حمد بن سماعيل و لكن هاد اللخر عاود نقالب عليه و عدمو ف عام 1729.
علي بن سماعيل

مولاي علي بن سماعيل (مزيود ف 1700، مات ف 1737 ف فاس) لملقّب ب لعرج سلطان لي حكم لمغريب مابين 1734 و 1736. لحكم ديالو جا ف وقت ديال عدم ستيقرار مورما مات بّاه السلطان مولاي سماعيل، و كان ف صراع معا خوتو على لعرش، سيرتو مولاي عبد الله. النشاة و الخلفية. تزاد مولاي علي بن اسماعيل فـ1700 داخل قصر مكناس، وكان من ولاد السلطان مولاي اسماعيل بن الشريف اللي تزادو من الجواري السودانيات. لقب "لعرج" جا من صفة جسدية عندو، ولايني كاين لي كايقول بلي كانت علامة شخصية قوية. بعد وفاة المولى اسماعيل سنة 1727، دخل المغرب ف مرحلة ديال الفوضى السياسية و المعارك الداخلية بين ولاد السلطان على العرش. تولى الحكم خوه عبد الله بن اسماعيل بزاف د لمرات، و كانو الفتن مستمرة بين الخوت. فـ 1734، ستاغل مولاي علي ضعف نفوذ مولاي عبد الله، و حشد نصارو من الجيش العلوي و بعض القبائل، و دخل فاس و علن راسو سلطان. فترة الحكم (1734–1736). حكم مولاي علي لمدة قصيرة، و كانت الفترة معقدة، عامرة ب التحديات. حاول: العلاقات مع القبائل و الزوايا. مولاي علي حاول يبني تحالفات مع القبائل الكبرى، بحال السهول و ايت ورياغل، ولكن العلاقات كانت متذبذبة بسبب النزاعات الداخلية و الصراع على السلطة. الزاوية الدلائية و الوزانية دعموه مقابل دعمهم السياسي و الديني، و هادشي عاونو باش يحافظ شوية على الشرعية. الوضع الاقتصادي و الاجتماعي. وخا الحرب و النزاعات، حاول السلطان الحفاظ على الموارد المالية للدولة، و تنظيم الجبايات ب طرق كاتخفف من التقل ديالها على السكان. دعم التجارة المحلية و الزراعة بشكل محدود، ف ظل الصعوبات الناتجة على عدم الاستقرار السياسي. لاهتمام ب لعلوم و لمعرفة. كان مولاي علي مهتم ب لعلوم، و جمع كتوبا اما ب الشرا، ولّا لهدايا ولّا النسخ لي عطاها ل خزانة ضريح مولاي دريس زرهون. من بين هاد لكتوبا: فقدان السلطة و نهاية الحكم. فـ 1736، خسر مولاي علي العرش ل صالح عبد الله بن اسماعيل، و رجع هاد اللخر للسيطرة على الحكم. بعد عام من فقدان السلطة، توفى مولاي علي سنة 1737 ف فاس، و تّدفن ف المدينة.
محمد التاني بن سماعيل

محمد التاني بن سماعيل لمعروف ب محمد ولد عربية هو واحد من ولاد مولاي سماعيل. تولد ف1694 و تولا الحكم من بعد ما خوه عبد الله بن سماعيل خسر الحكم للمرة التانية. بقا فالسلطة حتى توفا ف1738 وورتو خوه لمستضيء بن سماعيل.
رشيد بن الشريف

مولاي رشيد بن الشريف (مزيود ف 1631 ف تافيلالت، مات ف 9 ابريل 1672 ف مراكش) هوا اول سلطان د لعلويين. قدر باش يوحد لمغريب ف لوقيتة لي كان مقسم فيها. حياتو. باه هو مولاي علي الشريف لي كانو بايعوه الناس ديال تافيلالت امير عليهم. فديك لوقت كانت الدولة السعدية ولات ضعيفة و النفود ديالها مابقاش فايت مراكش. و لمغريب ولا مقسم ل دويلات صغيرة بحال الزاوية الدلائية للي كانت حاكمة فاس و زاوية اليغ لي شادة سوس. و بزاف من لمدن الساحلية د لمغريب ولاو حاكمينها الصبليون ولا البرطقيز بحال الجديدا (مازاݣان) و الصويرة (موݣادور). من بعد لموت د مولاي علي الشريف ورتو محمد بن الشريف لخو لكبير ديال مولاي رشيد و مولاي سماعيل. من بعد ما خوه ولا حاكم تافيالات مولاي رشيد خواها و مشا ل لاطلس. ومن بعد سافر ل فاس و منها ل تازة و وجدة. و يقدر يجمع و يتحالف معا عدد د لقبايل د الشرق بحال بني يزاسن. ب هاد الجيش قدر يتواجه معا خوه محمد بن الشريف و لي مات ف معركة ضدو. من بعد لموت ديال محمد لاتباع ديالو ف تافيلالت بايعو مولاي رشيد. من بعد مولاي رشيد رجع ل تازة و من تما كان علن على نيتو ديال توحيد لمغريب، ولاكين ولد خوه محمد الصغير تمرد ضدو ف سجلماسة فا رجع تما و رجع تافيلالت ل سّلطة ديالو. مي بعد بايعوه قبايل الريف من بعد ما نتاصر عليهم. و خدا فاس ف 1667 من محمد الحاج الدلائي و بالتالي حيد السلطة ل زّاوية الدلائية و من فاس تبايع كا سلطان د لمغريب. من بعد مولاي رشيد عين خوه مولاي سماعيل خليفة ديالو ف فاس و هبط ل لجنوب باش ياخد مراكش من ابو بكر كروم الحاج و سوس من زاوية اليغ. مولاي رشيد توفا من بعد ما طاح من على العود ديالو. من بعد ما قدر يوحد لمغريب من غير عدد د لمدون الساحلية لي بقات تحت لحكم د لؤروپيين قبل ما يجي خوه مولاي سماعيل و يرجع عدد منها من غير سبتة و مليلية.
رافاييل ناضال

رافاييل "رافا" نادال پاريرا (بالصبليونية: Rafael "Rafa" Nadal Parera) (تولد نهار 3 يونيو 1986 ف ماناكور ف صبانيا) لعاب ديال الطينيس صبليوني، محسوب من احسن اللّعابة ديال الطينيس ف لعالم. نادال كان هو احسن لعّاب ديال الطينيس ف لعالم (الترتيب اللّول) ل 209 د السيمانات (لمجموع ديال لمرّات اللي جا فيهم هو اللّول). بزّاف د لمحلّلين تيقولو على نادال باللي هو احسن لعّاب د الطينيس ف التاريخ ف التيرانات ديال التراب. نادال عندو بزّاف د لارقام لقياسية ف لعالم ديال الطينيس، منها:
إف سي برصلونة

اف سي برصلونة (ب لكاطالانية: Futbol Club Barcelona) ولاّ لبارصا (ب لكاطالانية:Barça) هي فرقة د لكورة صبليونية، من لمدينة د برصلونة، و تاتنافس ف لبطولة ديال الليݣا، اللي هي اعلى بطولة ديال لكورة ف صبانيا. التاريخ. تاسسات لفرقة ديال اف سي برصلونة نهار 29 نونبر 1899، من مجموعة ديال لكوايرية اوروپيين، جمعهم جوان ݣامپير. لجوائز. ربحات لبارصا بزاف د لجوائر و لبطولات ف التاريخ ديالها، منها:
لعربية لفصيحة الجديدة

لهجة لعربية لمعيارية جديدة هي لهجة مشتقة من لعربية لفصيحة لكلاسيكية، و خدات بلاصتها ف هاد زمان بحيت ولات كتستعمل ف لمراسلات و صّحافة و تّعليم ف شمال افريقيا و شّرق لاوسط.
ويكيپيديا لعربية

ويكيپيديا لعربية هي نسخة ب لعربية لمعيارية ديال ويكيپيديا بدات ف 9 يوليوز 2003. و وصل عدد لمقالات ديالها نهار 02 2026 ل مقالة، و ف لمجموع صفحة، ب تبديل. كاينين فيها خدايمي مقيّد و خدايمي مداوم (لي دارو تبديل ف شّهر لّخر)، ب لاضافة ل ديال (اداريين). ويكيپيديا ب لعربية كانت اول مشروع د ويكيپيديا ب لوغة سامية لي وصل ل مليون مقال، ف 17 نونبر 2019.
ريال مدريد

ريال مدريد (ب الصبليونية: Real Madrid Club de Fútbol)، ولاّ الريّال، هي فرقة د لكورة صبليونية، من لمدينة د مدريد، و تاتنافس ف لبطولة ديال الليݣا، اللي هي اعلى بطولة ديال لكورة ف صبانيا. ريال مدريد هي لفرقة اللي ربحات اكبر عدد ديال تشومپيونس ليݣ اوروپية ف التاريخ (ربحاتها 15 لمرّة). التاريخ. تاسسات لفرقة ديال ريال مدريد نهار 6 مارس 1902، و كانت سميتها ديك لوقت: "لفرقة د مدريد د لكورة" (Madrid Football Club). اللي اسسو لفرقة كانو اساتدة و طلبة قراو ف لينݣليز. ملّي رجعو لمدريد بغاو يلعبو لكورة، اللي كانت رياضة تعلّموها تمّا. لجوائز. ربحات ريال مدريد بزاف د لجوائر و لبطولات ف التاريخ ديالها، منها:
حلوف تالولي

لحلالف تالولية (سّمية لعيلمية Phacochoerus) هو ݣنس من لحلالف لخلاوية و من فاميلة لخنزيريات، و بلاصتهوم ف جانوب الصحرا لكبرى ف افريقيا
القيروان

القيروان (ب لفرانساوية: Kairouan)، هيّا مدينة ؤ هي عاصمة ولاية القيروان فبلاد تونس. بناوها لامويين جوايه 670 ميلادية. و فعهد لخليفة معاوية بن ابوسفيان (اللي حكم ما بين 661 و 680)، ولّات مركز مهم ديال تعلام الاسلام السنّي و حفاضة القران، و بفضل تاريخها، مدينة القيروان كاتعتابر من لمدون لمقدسة عند لمسلمين، مورا مكة و لمدينة لمنورة و لقدس. عام 2014، كان ساكن ف لمدينة 187. 000 واحد. اصل السمية. سمية القيروان اصلها من لكلمة لفارسية "كاروان"، و معناها قافلة ولّا جماعة عسكرية. (مقارنة معا لفرانساوية ). بالشلحة كاتسمى تيكيروان، لي هي موخودة من السمية لعربية.
تانيت

تانيت ؤلا تينيت ؤلا تانايت ؤلا تانيث ؤلا تنت ؤلا تانيس كانت ربة بونيقية ؤ امازيغية، و كانت كبيرة رّبايب بلاد قرطاج لقديمة هيا ؤ راجلها رّب بعل هامون. ؤ كانو كايعبدوها حتى لامازيغ لقدام. اول ما كاتبان تانيت ف سّيجيل لاركيولوجي هيّا ف نقيشات من لقرن سّابع قبل لميلاد علا اقصا تقدير، حدا مدينة صيدا ف لوبنان، ؤ كيتشار ليها كا "تانيت ديالت عشتار". نّدرة ديال لاشارات ليها من بين لحوايج لي كاتبين بلي كانت غير ربة تانوية ف دّيانة ديالت بلاد كنعان. ف قرطاج ب لموقابيل، تانيت كاتولي عندها شعبية كبيرة كا ربة معبودة، ف خيلال لقرن رّابع قبل لميلاد. حيت سميتها كاتّكتب 𐤕𐤍𐤕 (تنت) بلا تشكال (بحال لكتبة د لعربية)، لعولاما كانو تّافقو باش يقراو سميتها "تانيت"، ولاكين واحد نّقيشات تّلقاو ف سيرتا (لي دابا ولات قسنطينة ف دزاير)، مكتوبين ب ليونانية، بينو بلي سميتها، علّاقل تماك، كانت كاتݣال "تينّيت". هادشي ماكينفيش بلي تقدر تكون كانت معروفة ب سميّة ؤلا سميات خرين ف بلاص خرين. تانيت كانت كاتّعتابر ربة د لخصوبة ؤ لؤمومة، ؤ كانت كاتسما "لوجه ديال بعل". طّقوس ديال لعيبادة ديالها ؤ ديال بعل هامون كانو كيدخلو فيهوم حتا دّبيح ؤ تّضحية ب لحيوانات، ؤ شي مرات حتا بنادم، سيرتو دّراري صّغار، ولاكين غير ف لمنطقة لي كاتسمّا "دّايرة ديال تّوفيط"، لي كانت كاتشمل لمناطق لي دابا تابعة ل شّمال د تونس (سيرتو ف قرطاج ؤ هادروميتوم)، مالطا، صقلية (ف موتيا)، ؤ سردينيا (ف بزاف د لبلايص بحال ثاروس، سولكيس، ؤ نورا)، لي كاينة ف لوسط ديال لبحر شّامي. ف لغرب ديالو ماتّلقاو حتا شي ادلة بلي بحال هاد طّقوس ديال تّضحية كانو كيتمارسو. ف تونس ديال دابا، باقية عادة د طليب ؤمك طنّو (ولّا ؤمك طنݣو، علا حساب لجيهة) فوقات لجفاف، ب واحد لؤغنية لي كاتبدا هاكا: "ؤمك طانو يا نسا طلبت ربي عالشتا"، لي تقدر تكون من لبقايا ديال عيبادة رّبة تانيت. ؤ ف شمال افريقيا، كانقولو علا فلاحة لبور: لفلاحة لبعلية.
سعيد عويطة

سعيد عويطة، (بتمازيغت: ⵙⴰⵄⵉⴼ ⵄⵡⵉⵜⴰ)، تولد ف 2 نونبر 1959 ف قنيطرة، هو جرّاي مغريبي معتازل ديال لمسافات لمتوسطا. سعيد عويطة من لاساطير ديال الجرا ف لمغريب، و بقوة ما كان كيجرّي بالزربة، تسمّا عليه الطران اللي ما بين الرباط و الدار لبيضا. عويطة عندو بزاف د لانجازات ف لمسيرة ديالو، منّها ميدالية ذهبية فلالعاب لاولمپية ديال لوس انجلوس 1984، و بطولة لعالم ديال 1987. كانو عندو ستة د لارقام لقياسية لعالمية (اللي تحطّمو من بعد)، و هي: 1500 ميطرو، 2000 ميطرو، 3000 ميطرو، 2 ميل، و 5000 ميطرو (حطّمو 2 مرّات - اول واحد فالتاريخ جرّا 5 كلم ف قل من 13 دقيقة). في نهار 3 من شهر شتنبر 2008 دار الاتحاد المغربي لالعاب القوى اعلان بتعيين سعيد عويطة كمدير تكنيك للمنتخب المغربي باش يعوض مصطفى عوشار. غير هو الاتحاد زرب عليه في الاقالة و علن على رحيل ديالو يوم 20 مارس 2009 بعدما وقعات خلافات بينو وبين الجامعة الملكية حول الاختصاصات و طريقة الخدمة. و كان كيخدم كمحلل رياضي في القناة ديال الجزيرة القطرية و كان كيحلل التظاهرات الكبيرة بحال الاولمبياد و بطولات العالم، و كان داير ديو مع المعلق القرني، و هادشي اللي ادى ل اتهام ليه من عند الجامعة الملكية ب تشويش و الهجوم عليها من القناة. بعدها مشا يدرب في الاردن ف منصب مدير تيكنيك. عويطة عندو شركة ديال الحوايج د سبور كاينة في ميريكان.
أنترنيت

انترنيت (بلينݣليزية Internet) هوّا سيستيم عالامي تيربط ما بين ريزوات ديال لورديناطورات باش تقدر تتواصل معا بعضياتها. لانترنيت هوّا ريزو ديال رّيزوات فيها لّي عمومية ؤ لّي خصوصية، تاتخدم كولّها ب نفس لپروطوكولات. لانترنيت ماشي هوّا لويب. هاد لّخّر هوّا رّيزو ديال لپاجات لّي كتحدّد ب لادريسة د لويب (بحال "https://ary. wikipedia. org")، ؤ لّي مرتابطة بيناتها بستيعمال ليانات. بمعنى اخور، لانترنيت كيمتل رّيزو لمادي ديال لپيسيات ؤ لاجهزة لّي مرتابطة بيناتها، ؤ لويب كيمتل رّيزو لمعلوماتي لّي مامپليمونطي فوق من لانترنيت. ف ليستيعمال لعادي كاينين بزاف د نّاس ماكيفرقوش بيناتهم. لاصل ديال انترنيت بدا ف لميريكان، ملّي لعسكر ديالهم خرّجو طّيكنولوجيا د ارپانيط ف 1969، ؤ لّي هيّا لمرة لّولة ف لعالم رتابطو فيها بزاف ديال لورديناطورات بيناتهم. تطورات هاد طّيكنولوجيا، ولاكين بقات مخدّمة غي عند لعسكر، تال تّمانينات ديال لقرن لعشرين فين ولاّو كيخدّموها تا لجامعات. سّميّة تبدّلات ؤ ولاّت "انترنيت" ف 1 يناير 1983. تّخدام د انترنيت من نّاس كاملين ولاّ مسموح ف لّول ديال تّسعينات، ؤ لموقع لّول تدار ف لويب ف 1991، ؤ موراها بدا تيتزاد لعدد د نّاس لّي تيخدّموه ف لعالم كامل. لمغريب دخّل لانترنت ف 1994.
رضا بنخضرة

رضا بنخضرة (بلامازيغية: ⵔⵉⴹⴰ ⴱⵏⵅⴹⵔⴰ - تولد ف 14 ماي 1998 ف الرباط) وويكيپيدي مغريبي وواحد من لمؤسسين ويكيپيديا بالدارجة ومن الناس اللي حطًو لقواعد ديالها وكتبو فيها بزاف د لمقالات. رضا واحد تا من لمؤسسين ديال ويكيميديا لمغريب ف 6 اكتوبر 2015، و هو الرئيس ديال لمجموعة. قرا رضا بنخضرة ف لجامعة د لاخوين ف افران، و متّل لمجتمع د ويكيميديا لمغريبي ف بزاف د لمؤتمرات، منها مؤتمر ويكيميديا 2016 ف برلين، اللي خلق فيه لمفاجاة حيت كان اصغر مشارك فيه، و تلاقا فيه مع دجيمي وييلز (لمؤسس د ويكيپيديا) و كاترين مار (لمديرة د مؤسسة د ويكيميديا ف ديك لوقيتة).
عبد العزيز الستاتي

عبد العزيز الستاتي هو فنان شعبي. تولد ف لاربعا د لعونات ف دكالة ف اقليم سيدي بنور. كايتعتابر واحد من اهم لمغنيين الشعبيين ف لمغريب.
أميريكا

اميريكا، اللي معروفة تا ب"لعالم الجديد" هي الطرف ديال لارض اللي كيجمع ما بين امريكا الشمالية و امريكا لجنوبية. شحال هادي، كانت اميريكا محسوبة قارة وحدا، ولكن دابا الشمال و لوسط قارة بوحدهم، و لجنوب تا هو قارّة. لاراضي ديال اميريكا واخدة 8% من لمساحة د لكرة لارضية، و 24. 8% من ݣاع لمساحات اللي هوما ارض (و ماشي بحر). اميريكا فيها طبيعة مبدلة بزّاف، بحال التلج و التوندرا، الصحرا، الجبال (الروكيز، لانديز)، لويدان لكبار (امازون، ميسيسيپي) و لغابات لاستوائية. ما كاينش تاريخ معروف بالضبط ديال وقتاش بنادم سكن اول مرّة ف اميريكا، و لكن التقديرات تاتقول باللي اول سكان اميريكا جاو من اسيا (و دازو على الاسكا) ما بين هادي 42. 000 و 17. 000 عام. اوّل اوروپيين سكنو ف اميريكا كانو هوما النرويجيين اللي جاو مع لييف ايريكسون، و لكن ما كانوش ساكنين ديما تمّا. امّا اوّل اوروپيين ستوطنو اميريكا و بقاو فيها هوما الناس اللي جاو مع كريسطوف كولومبوس. تيسكنو ف اميريكا كلها تقريبا مليار ديال الناس، مفرّقين ما بين 35 بلاد. لبلدان التلاتة اللوالا اللي فيها الناس بزاف هي لميريكان، لبريزيل و لمكسيك، اللي بتلاتة ساكنين فيهم 2/3 ديال السكان د اميريكا. كاين بزاف د لمدون كبار ف اميريكا منها: نيو يورك، ميكسيكو، ساو پاولو، لوس انجليس، بوينوس ايريس، ريو دي جانيرو.
حسن لحريري

حسن لحريري، صحافي مغريبي ؤ معلق رياضي ؤ مقدم برامج د الرياضة ف لقناة لولة د لمغريب. كان لعّاب د لكورة معا لفرقة د لقرض لفيلاحي، ؤ تقدّم موراها ل لكونكور ديال لقناة لّولة باش يخدم فيها. كان دار تّغطية ديال كاس لعالم 1994.
لماط

لماط (بلعربية لفصحى: الرياضيات، بالنݣليزية: Mathematics) هو علم كايجمع ݣاع لفهامة اللي جاية من التخمام المنطقي ف مفاهيم مجردة بحال لاعداد و الشكال الهندسية و التقلاب على الخاصيات ديالها و العلاقات بيناتها. هاد العلم كبير بزاف و كايجمع شلا علوم تحت منو بحال لجبر و لهنداسة و لحتيمالات و التحليل. الماط كايتميز على لعلوم لخرة حيت ماجايش من التجراب و التسوال ديال الطبيعة. لماط فيه التخمام كتر و كايبدا بواحد لمجموعة د لبديهيات اللي تنقولو عليها صحيحة ولا على فتراضات تنقبلوها باش نبنيو عليها فهامات خرة. هاد البديهيات هوما الساس حيت هوما اللي كانبداو بيهم وما كانجيبوهمش من فتيراضات خرة. لماط تطور من ممارسات بدائية ديال لحساب ؤ لقياس ؤ لوصف ديال شّكال ديال لكسادي لي كاينين ف لموحيط ف بنادم. التطور ديال لماط عرف زيادة ف لميتالية ؤ تجرّد ف التعامل معا لمادة ديالو، بحال لاعداد، الشكال التسطارية ؤ غيرهوم. تاريخياً، اقدم نص معروف فيه نتايج رياضياتية هوّا بوضايانا سوترا ف لهند من جوايه 900 قبل لميلاد، لي هوّا مجموعة د النصوص الدينية مكتوبة ب السنسكريتية، فيها بعض لمسايل د لماط، بحال تقريب د لقيمة د لجدر د جوج. لماطيماتيسيانات كايخدمو لمنطق والتفكير باش يصاوبو قواعد باينين، واللي هوما طرف مهم ديال لماط. هاد لقواعد ماكايدخلوش معلومات اللي ماشي مهمة بزاف باش قاعيدة وحدة تغطي بزاف ديال لمسايل. هاد لقواعد كايولّيو مبرهنات الا تبينو باللي بالصح كايخدمو فݣاع لحالات اللي كايتحطو فيهوم، اولّا حدسيات الا ماتعرفوش واش حقيقين وكاينين وبصح خدامين. لاغلبية ديال لماطيماتيسيانات كايخدمو تفكير ماشي لوجيك وابداعي باش يلقاو برهان منطيقي. لماط بعض لمرات كاتلقى وكاتفلي قواعد ولّا افكار اللي مافاهمينهومش. غاليبا فلماط لقواعد ولافكار كايتختارو حيتاش بساط مامعقدينش اولا باينين. بعض لمرات، هاد لقواعد ولافكار كايوليو يبانو لينا فلعالم د بالصح من مورا ماكاتدرسهوم لماط؛ وهادشي طرا بزاف دلمرات فلماضي. هادشي كايعاوننا نفهمو لعالم اللي ضاير بينا كتر وحسن. امتيلة على مسايل دلماط هي لجمع، الطرح، الضرب، لقسيم، لمفاضلة ولمكاملة، لكسر، ولاعداد لعشرية. لمسايل ديال لجبر كايتفكوا بالتقلاب على لمتغيرات. لكالكيلاطريس كاتجاوب على ݣاع لحساب ديال لعمليات الربعة ديال لحسابيات. لمجالات اللي كايدرسهوم لماط. لاعداد. لماط داخل فيه الدراسة ديال النماري ولكميات. هو فرع ديال لعلوم اللي كايتعامل معا لمنطق ديال لاشكال، لكميات والترتيب. بزاف ديال لمجالات اللي كاينين لتحت كايتدرسو فمجالات خرين فلماط، بحال نضرية لمجموعات اولّا اللوجيك د لماط. النضرية د لاعداد كاتركز كتر على لبني و التصرفات ديال لاعداد كتر من لاساس لحقيقي ديال لاعداد براسهوم، داكشي لاش ماتدكراتش لتحت. لبنيات. لماط د لبنيات كايدرس الشكل ولمجامعة ديال لحوايج ولمبنيات. هادو تخصوصات ديال لجبر و لمفاضلة ولمكاملة. لاشكال. بعض لمجالات فلماط كايدرسو لاشكال ديال لحوايج. لاغلبية ديال هاد لمجالات داخلين فالتسطار. التبدال. بعض لمجالات فلماط كاتدرس كيفاش كايتبدلو لحوايج. لاغلبية ديال هاد لمجالات داخلين ف لاناليز.
فاطمة زهرا أبو فارس

فاطمة زهرا ابو فارس، تولدات ف 28 فبراير 2002 ف لفقي بنصالح، هي لعابة د تيكواندو مغريبية. حياتها. ف 2018، ف لعاب لؤلامپية د شباب لي تنضمات ف بوينس ايرس، لارجونتين، ربحات لميدالية دهبية ف لمسابقة د كتر من 63 كيلو، مورما ربحات ف لفينال لعابة لارانية كيميا حماتي. ف 2019، متلات لمغريب ف لعاب لافريقية لي تلعبات ف رباط ؤ ربحات لميدالية دهبية ف لمسابقة د كتر من 73 كيلو. ف 2020، قبل من تصفيات د افريقيا ل لعاب لؤلامپية د طوكيو، لمدير تيقني د لجاميعة حيد فاطمة زهرا من ليسطا د لعابة لي غادي يشاركو ف تصفيات بسباب "لاصابة". موراها طالبات باش تدار تحليلة مضادة والاكين لجامعية بقات قابطة ف لقرار ديالها. ف لخر، دارت فاطمة زهرا هي ؤ لمدريب ديالها ندوة صحافية بينات فيها بلي ماعندها حتا اصابة ؤ طالبات باش يتدخل لماليك ف هاد لقضية.
عبد الله زاݣور

عبد الله زاݣور اوعبل (ب تشلحيت : "امغار ݣو عبلا") مناضل ومقاوم سوسي مغريبي امازيغي ضد لاستعمار لفرانساوي فلمغريب، تزاد عام 1885م و مات ف 1972م. كاتعتبر معركة ايت عبد الله من اهم المعارك لي قادها هاذ لمقاوم. و هو مول لقولة لكفاحية لمشهورة "ءيتما لقرطاس ءيتما واوال" زعما تقادا الرصاص وتقادا معاه حتى الهضرة. حياتو. تولد شيخ عبد الله زاݣور ف 1885 ف زغنغين ف منطقة ايت عبلا (ايت عبد الله) ف لاطلس صغير، منطقة تابعة اداريا لمدينة ايغرم ف اقليم تارودانت، تعرفات لمنطقة ب لعولاما ولفقها لي دكرات خبارهم ف كتاب المعسول وسوس العالمة د لعلامة محمد مختار سوسي. عاشت قبيلتو تاريخ حافل بالامجاد والبطولات، قاومو ستيعمار لفرانصاوي ف منطقة و كان عبد الله زاݣور هو امغار ديالهم ديك ساعة بحال لبلان ديال الشيخ ماء العينين و احمد الهيبة وزايد اوحما و عسو اوباسلام و موحا اوحمو الزياني و وحدين خرين. وناضل بشجاعة وحارب الاستعمار بحر جهدو.
أسيا

اسيا هي اكبر قارة ف لارض و اللي فيها اكبر عدد ديال السّكان. لارض ديال اسيا واخدة 8. 7% من لمساحة ديال لكرة لارضية و 30% د ݣاع لمساحات اللي هوما ارض (و ماشي بحر). اسيا محدودة من الشرق ب لمحيط لمهدّن، من لجنوب لمحيط لهندي، من الشمال لمحيط لمجمّد الشمالي، و من لغرب جبال لاورال و مضيق لبوصفور (اللي تايفارقوها مع اوروپا) و قناة السويس (اللي تاتفارقها مع افريقيا). لقارة ديال اسيا اترات بزاف ف التاريخ ديال بنادم، و بداو فيها حضارات كبار بحال لحضارة لبابلية و لفارسية و الشينوية و لهنديّة. بزاف د لاديان لكبار ف لعالم بداو ف اسيا، بحال لمسيحية، لاسلام، ليهودية، لهندوسية، لبودية، سيخية. تيسكنو ف اسيا تقريبا 4. 7 مليار د الناس، و اللي هي 61% د بنادم ف لعالم. السكان ديال اسيا تزادو بزّاف ف لقرن 20 (تضوبلو 4 د لمرّات). اسيا فيها 49 بلاد داخلين مع لامم لمتحدة، و بزاف من لمدن لكبار ف لعالم كاينين ف اسيا: طوكيو، پيكين، نيو ديلهي، جاكارطا، دبي، شانݣهاي، طهران، اسطنبول.
مركز شنايدر ديال طب لأطفال ف إسرائيل

مركز شنايدر ديال طب لاطفال ف اسرائيل، تاسس عام 1992، هوّا سبيطار ديال دّراري صّغار كايركز علا صّحة ديالهوم، سيرتو زّريع ديال لاعضاء ؤ لكونصير. كيداوي هاد سّبيطار موموات، لبزوز ؤ لمراهقين حتال 18 عام ف لعمر، ؤ شي مرات حتا 21 عام.
ݣريما

لݣريما اولا لاݣريما هي الرخصة لي خاصة اي واحد باش يستاغل الطاكسيات فلمغريب. هاد الرخصة تاتّحتاج حتا فلمركوب لي ماشي عمومي بحال لكار. تايرجع التاريخ ديال هاد الرخصة ل مورا لاستقلال د لبلاد عام 1956. هاد الرخصة تدارت باش يتقنن لمركوب ف لمدونا و ما بين الجيهات. هاد الرخصة ما زال تاتخلي الريع ف لاقتصاد د لمغريب. التاريخ. ف لخمسينات والستينات مورا لاستقلال من فرانسا، قرر لمخزن يدير مركوب عصري ف شي مدونا د لمغريب. من غير لمركوب لي كان موجود ف الدارلبيضا، الرباط، فاس، مراكش، مكناس، طنجة و وجدة، تقرر يدار واحد النوع اخور د لمركوب ديال لخواص بحال الطاكسيات صغار و لكبار و حتا لكيران ما بين لجيهات. ف لول تفرقات هاد لاݣريمات على الناس للي كانو ف لجيش د التحرير والناس لموعاقين. كيفاش دخلات السياسة. ف السبعينات والتمانينات، كان ف لمغريب واحد النوع د لمخاصمة مابين لمخزن ولمعارضة. داكشي علاش خدمات السلطة هاد لاݣريمات باش تعطي لشي ناس لحق باش تستغل لمركوب وحتا لمعادين. هادش لي خلا بزاف ديال صحاب هاد لاݣريمات من لمخزن بحال لاعيان و لفنانين و الرياضيين و حتا رجال الدين. كاينين شي ناس شدو هاد لاݣريمات حيت ما فحالهومش وشي ناس حيت زاوݣو لماليك نيشان مللي زار مدينتهوم. لقانون. كاين واحد لقانون ف لمغريب للي تاينضم هاد الرخصة لي تايقول بلي هي كاتعطا ماش حق. تاتعتابر ف لمغريب اكرامية "جتيماعية" كاتبقا 6 سنين تقدر تجدد. هاد الرخصة ما تاتحييدش لمولاها وتقدر تكرا اولا تورت وتقدر حتا تباع. لاݣريمات لي كاينين. كاين ف لمغريب تسعود د لاكريمات ديال لمركوب لي مشروحة ف طابلو لتحت:
أمريكا الشمالية

امريكا الشمالية، هي قارة جات فالنص الشمالي ديال لارض، و هي الطرف لفوقاني ديال اميريكا. تايحدّها من الشمال لمحيط لمجمّد الشمالي، من الشرق لمحيط لاطلسي، من لغرب لمحيط لمهدّن، و من لجنوب لبحر د لكاريبي و امريكا لجنوبية. لمساحة د امريكا الشمالية هي تقريبا 24. 7 مليون كلم مربع، و تيسكنو فيها تقريبا 579 مليون د الناس، مفرّقين على 23 بلاد. امريكا لوسطانية و لبلدان د لكاريبي تا هوما محسوبين مع لقارة ديال امريكا الشمالية. امريكا الشمالية هي تالت اكبر قارة ف لمساحة (مورا اسيا و افريقيا)، و الرابعة من حيت عدد السكان مورا اسيا و افريقيا و ؤروپا.